Található bennünk egy 1,4 kg-os üzem,
ami a nap 24 órájában működik.
Ez a májunk, testünk legnehezebb
és egyik legfontosabb szerve.
Ez az ipartelep egyszerre szolgál raktárként,
gyártó központként
és feldolgozó műként.
Ezek funkciók mind olyan sok fontos részfeladatból állnak,
hogy a máj nélkül testünk egyszerűen nem működne tovább.
A máj egyik fő feladata, hogy átszűrje a vérünket,
ami két helyről szállítódik rendszeresen oda.
A májartéria a szívből szállítja a vért,
míg a májkapu gyűjtőér a belek irányából.
Ez a kettős szállítás tápanyagokkal telíti a májat,
amiket az átválogat, feldogoz és tárol
az ezernyi apró belső feldolgozó egység,
a lebenyek segítségével.
Mindkét véráram szállít oxigént is, ami a máj működéséhez szükséges.
A belektől érkező vér
szénhidrátokat és zsírokat,
ezenkívül az elfogyasztott táplálékból származó vitaminokat
és egyéb tápanyagokat tartalmaz.
Ezeket különféle módon kell feldolgozni.
A szénhidrátokat a máj lebontja
és cukrokká alakítja,
amit aztán a testünk energiaforrásként hasznosít, amikor a átszűrt vér visszajut.
Néha testünkben vannak felesleges tápanyagok,
amikre nincsen azonnal szükség.
Ilyen esetben a máj visszatartja őket,
és tárolja a raktárjában.
Ez az egység kamraként működik olyan esetekre,
amikor a testnek esetleg tápanyagokra lesz szüksége.
Ám a májba érkező véráram nincs mindig jó dolgokkal teli.
Toxinokat és melléktermékeket tartalmaz, amit testünk nem tud hasznosítani.
Ezeket a máj szigorúan ellenőrzi.
Ha felesleges, vagy toxikus anyagot vesz észre,
a test számára veszélytelen anyaggá alakítja azt,
vagy elkülöníti és eltünteti úgy,
hogy a vesék és a belek felé irányítja, hogy kiválasztódjon.
Természetesen nem gyárként beszélnénk a májról,
ha nem állítana elő anyagokat is.
Ez a szerv mindent készít, a különböző vérplazma-fehérjéktől kezdve,
amelyek zsírsavakat szállítanak és segítenek a vérrögképződésben,
a koleszterinig, ami segít a testnek a hormontermelésben.
Termel D-vitamint és olyan anyagokat is, amelyek az emésztésben segítenek.
Ám az egyik legfontosabb anyaga az epe.
Mint egy környezetbarát feldolgozó üzem,
a máj hepatocitáknak nevezett sejteket használ,
hogy a mérgező szennyező anyagokat keserű zöldes folyadékká alakítsa.
Ez a termelődése során a máj alatti kis tartályba,
az epehólyagba töltődik.
Aztán a belekbe csepeg,
hogy segítsen a zsírok lebontásában, a mikróbák elpusztításában
és a felesleges gyomorsav semlegesítésében.
Az epe segít egyéb toxinok és melléktermékek
májból és testünkből történő elszállításában is.
Tehát, mint láthatjuk,
a máj egy szuperhatékony ipartelep,
amely sok egymást kiegészítő feladatot végez.
De egy ilyen komplex rendszert karban kell tartani,
hogy zökkenőmentesen működjön.
Nem szabad több mérgezőanyaggal terhelni, mint amennyit kezelni tud.
Ez egy gyár, nem engedhetjük meg, hogy lehúzza a rolót.